Berggrunn

Berggrunn eller fjellgrunn er den faste, sammenhengende del av jordskorpen, nær overflaten.berggrunn, NAOB Berggrunnen betyr hardt fjell eller det geologiske underlaget for yngre og løsere fjell med løsmasser øverst. Det forekommer ulike spenninger i berggrunnen som påvirker planleggingen og byggingen av tunneler og haller i berg, de kalles for bergspenninger.

Ved bygningsarbeider er det viktig å grave ned til berggrunnen for å fundamentere byggverket. Jordbrukere ønsker derimot ikke å støte på berggrunnen for tidlig da det betyr skrint jordsmonn.

Ved geologisk kartlegning kan vi si berggrunn eller grunnfjell i betydningen berg fra det subkambriske peneplanet, som har gjennomgått en metamorfose og er ofte kompetente både som bygningsmateriale og som underlag for byggverk (fundament).

«...i Norge er berggrunnen det nakne eller faste berget under løsmassene»
— Norsk geologisk ordbokSigmond, Ellen M.O.; Bryhni, Inge; Jorde, Knut (2013): Norsk geologisk ordbok, Med engelsk-norsk ordliste, Fagbokforlaget, ISBN 9788232101511; s. 39

 Se hovedartikkel, Norges berggrunn

 Referanser 

 Eksterne lenker 

 «Om berggrunn», Norges geologiske undersøkelse (NGU)
 «Geologiske kart», Norges geologiske undersøkelse (NGU)

Kategori:Geologi
Kategori:Geoteknikk